**Α΄ Ε.Λ.Μ.Ε. Θεσσαλονίκης** Θεσσαλονίκη, 25 Φεβρουαρίου 2020

Π. Κορομηλά 51. τκ: 54622

Email: [aelmethes@gmail.com](mailto:aelmethes@gmail.com) Προς :

<http://aelmethe.blogspot.com>

**Σχολεία** **και Συναδέλφους Α΄ΕΛΜΕ**

**Διευθύνσεις Β΄θμιας Εκπαίδευσης Ανατολικής και Δυτικής Θεσσαλονίκης,**

**Περιφερειακή Διεύθυνση Εκπαίδευσης Κεντρικής Μακεδονίας,**

**ΜΜΕ**

**ΣΤΗΡΙΖΟΥΜΕ ΚΑΙ ΠΡΟΥΠΟΓΡΑΦΟΥΜΕ ΤΟ**

***ΚΟΙΝΟ ΨΗΦΙΣΜΑ ΔΙΑΜΑΡΤΥΡΙΑΣ***

***ΤΟΥ ΣΥΛΛΟΓΟΥ ΚΑΘΗΓΗΤΩΝ ΚΑΙ ΤΟΥ Δ.Σ. ΣΥΛΛΟΓΟΥ ΓΟΝΕΩΝ ΚΑΙ ΚΗΔΕΜΟΝΩΝ ΤΟΥ 1ου ΕΠΑΛ ΣΙΝΔΟΥ***

***ΓΙΑ ΤΙΣ ΑΘΛΙΕΣ ΣΥΝΘΗΚΕΣ ΣΤΟ ΚΤΙΡΙΑΚΟ ΣΥΓΚΡΟΤΗΜΑ ΠΟΥ ΣΤΕΓΑΖΕΙ ΕΠΑΛ, ΓΕΛ ΚΑΙ ΙΕΚ ΣΙΝΔΟΥ***

*Ο* ***Σύλλογος Καθηγητών*** *και**το* ***Δ.Σ. του Συλλόγου Γονέων και Κηδεμόνων του 1ΟΥ ΕΠΑΛ ΣΙΝΔΟΥ*** *διαμαρτυρόμαστε έντονα για την* ***κατάσταση στο σχολικό συγκρότημα που στεγάζει το ΕΠΑΛ, το ΓΕΛ και το ΙΕΚ Σίνδου, που έχει γίνει πλέον εκρηκτική****.*

*Στο μόνιμο και χρόνιο πρόβλημα της στέγης που αντιμετωπίζει το σχολείο ,(μάθημα σε αποθήκες, προκάτ αίθουσες) ήρθε να προστεθεί και το πρόβλημα της έλλειψης επιστάτη και αυτό της καθαριότητας.*

*Πριν από λίγο καιρό απομακρύνθηκε με ευθύνη του Δήμου από το σχολείο ο επιστάτης που απασχολούνταν για 25 χρόνια, με αποτέλεσμα:*

* *Να μην ανάβουν έγκαιρα τα αιρκοντίσιον στις προκάτ αίθουσες (kibo) και το πρωί να είναι παγωμένες .*
* *Να βρίσκουμε άδεια μπουκάλια και σπασμένα γυαλιά στην αυλή και στις σκάλες του σχολείου.*
* *Να μην υπάρχει άτομο το πρωί να ανοίγει το σχολικό συγκρότημα, (3 καγκελόπορτες, 5 εξωτερικές εισόδους ,4 αίθουσες προκάτ, συναγερμό κλπ.)*
* *Να διακινεί την αλληλογραφία του σχολείου και το* ***σημαντικότερο****:*
* ***Να βρίσκεται διαρκώς στο σχολείο από τις 7:30 π.μ. ως τις 2:00 μ.μ. και να το προσέχει , αφού η αυλή του είναι από παντού ανοιχτή****.*

***Στο μεγαλύτερο σχολικό συγκρότημα του Δήμου που φιλοξενούνται τόσα παιδιά και λειτουργεί πρωί και απόγευμα εκτός από την έλλειψη επιστάτη-φύλακα, δεν υπάρχουν ούτε μόνιμες καθαρίστριες.***

*Η αυλή του σχολείου γεμίζει σκουπίδια το ίδιο και το κτίριο, γιατί κατά τη διάρκεια του πρωινού κύκλου δεν υπάρχει μόνιμη καθαρίστρια.*

*Οι ωρομίσθιες καθαρίστριες που απασχολούνται για λίγες ώρες το απόγευμα είναι αδύνατο να καλύψουν όλες τις ανάγκες.*

*Επιπλέον, δεν διατίθενται υλικά καθαρισμού στο σχολείο.*

*Σε ένα σχολικό συγκρότημα περίπου* ***600 μαθητών*** *και περίπου* ***300 σπουδαστών*** *-****προσωπικού*** *ΙΕΚ υπάρχουν τρεις τουαλέτες για αγόρια, και τρείς για κορίτσια όπου όμως σε δύο από αυτές είναι χαλασμένα τα καζανάκια με αποτέλεσμα στη διάρκεια της ημέρας η μυρωδιά να είναι αφόρητη.*

*Κατά τους μήνες Μάιο ,Ιούνιο, Σεπτέμβριο γίνονται τακτικές διακοπές νερού με αποτέλεσμα γενικά στις τουαλέτες να υπάρχει πρόβλημα.*

***Ζητάμε από τον Δήμο:***

***1****.Να λυθεί επιτέλους* ***άμεσα*** *και* ***οριστικά*** *το πρόβλημα στέγης του σχολείου (αίτημα που το θέσαμε και στην προηγούμενη Δημοτική Αρχή).*

***α)Άμεσα*** *με την προσθήκη νέων αιθουσών (Να απομακρυνθούν οι προκάτ αίθουσες από την αυλή),*

***β)Οριστικά*** *με την κατασκευή νέου ΕΠΑΛ*

***2****.Να έχουμε* ***μόνιμο*** *επιστάτη και* ***μόνιμη*** *καθαρίστρια, για τη διευκόλυνση της λειτουργίας του σχολείου.*

***3.****Να διατεθούν* ***άμεσα*** *υλικά καθαρισμού στο σχολείο*

***4.****Να επιδιορθωθούν* ***άμεσα*** *οι σχολικές τουαλέτες.*

**Η Α΄ ΕΛΜΕ θα στηρίξει και θα συμμετάσχει σε όλες τις κινητοποιήσεις για το συγκεκριμένο θέμα.**

Η Πρόεδρος Ο Γραμματέας

Δέσποινα Δάσιου  Δημήτρης Καραμανλής